1. Udvidelsesstrategien (afstemning) 
Før afstemningen om ændringsforslag 29
Elmar Brok 
Hr. formand! Jeg foreslår, at vi godkender ændringsforslag 29, men tager en ordlyd med fra den oprindelige tekst, således at der til slut - som supplement til det socialdemokratiske forslag - står which make up the European identity. Det ville være en kombination af de to tekster.
(Parlamentet vedtog det mundtlige ændringsforslag)
Før afstemningen om ændringsforslag 16
Elmar Brok 
Hr. formand! I betragtning af den seneste udvikling inden for forhandlingerne med Tyrkiet må vi tilpasse vores tekst. Vi har forsøgt at gøre dette på grundlag af det socialdemokratiske ændringsforslag 16 i en form, som er i overensstemmelse med virkeligheden siden udenrigsministrenes møde i mandags. De har forslaget i udprintet form, ellers kan jeg læse det højt. Ordføreren og forslagsstillerne er enige på dette punkt.
(Parlamentet vedtog det mundtlige ændringsforslag.)
Før afstemningen om ændringsforslag 17
Giorgos Dimitrakopoulos
(EL) Hr. formand! I ændringsforslag 17, der er stillet af De Europæiske Socialdemokraters Gruppe, vil jeg foreslå, at ordet "Nordcypern" erstattes af "det tyrkisk-cypriotiske samfund". Jeg drøftede det med hr. Swoboda i morges, og så vidt jeg forstod, accepterer han ændringen.
(Parlamentet vedtog det mundtlige ændringsforslag)
Joost Lagendijk
(EN) Hr. formand! Dette er ikke nogen indsigelse mod hr. Dimitrakopoulos' forslag, men jeg vil gerne tilføje nogle ord til det samme mundtlige ændringsforslag. Efter formiddagens forhandling og efter at Rådet i mandags udtrykte støtte til FN's nye forsøg på at løse det cypriotiske problem, vil jeg gerne tilføje følgende til det mundtlige ændringsforslag fra hr. Dimitrakopoulos: "i tæt samarbejde med FN's fornyede indsats".
(Bifald)
(Parlamentet vedtog det mundtlige ændringsforslag)
